***En fisk ved navn Wanda*** er en britisk-amerikansk filmkomedie lansert i 1988 av Metro-Goldwyn-Mayer. Den ble skrevet av John Cleese og regissert av Charles Crichton. Cleese, Jamie Lee Curtis, Kevin Kline og Michael Palin har hovedrollene.

Handling
--------

Filmen er en komedie om et juveltyveri, planlagt av George Thomason (spilt av Tom Georgeson), og hendelsene i etterkant av tyveriet. Georges medhjelper er Ken Pile (Palin), en dyreelsker som stammer. De tar også med seg to amerikanere på tyveriet, den sexy bedragersken Wanda Gershwitz (Curtis) og den dustete leiemorderen Otto West (Kline), som er elskere, men later som om de er søsken slik at Wanda kan sjarmere George og Ken.

Etter tyveriet forråder Wanda og Otto George til politiet. De forstår senere at George har flyttet tyvegodset til et nytt gjemmested og at han ikke vil avsløre hvor. Wanda bestemmer seg for å få informasjonen ved å forføre Georges advokat, Archibald Leach (Cleese), en mann som står fast i et følelsesløst ekteskap med en rik kvinne. Otto bestemmer seg i mellomtiden for at den beste måten å få informasjonen på er å lure Ken til å snakke, først ved å late som om han er forelsket i ham, og senere ved å binde ham fast og true ham med å spise hans tropiske fisker (en av dem bærer navnet Wanda).

Ken får i oppdrag av George å få et av hovedvitnene til å holde munn. Vitnet er en gammel dame (Patricia Hayes), som eier tre små yorkshire terriere. I sine forsøk på å ta livet av henne tar Ken ved uhell livet av terrierne en etter en, til sin store fortvilelse. Etter den siste hundens død dør også kvinnen av hjerteattakk.

Etter mye bedrag og lureri, der nøkkelen til skapet med tyvegodset går fra person til person, kappløper alle til flyplassen i et forsøk på å komme seg unna med pengene. Ken får sin hevn over Otto, og blir dermed kvitt stammningen, mens Wanda og Archibald har blitt forelsket og flyr avgårde i solnedgangen. George blir etterlatt i fengsel.

Annet
-----

Archibald Leach er fødenavnet til skuespilleren Cary Grant. Archibald Leitch er navnet til en berømt skotsk arkitekt som tegnet mange fotballstadioner rundt omkring i Storbritannia.

Graham Chapman har sin siste opptreden i denne filmen. Han spiller en sint sjåfør som får hatten sin blåst vekk av Otto.

Produksjon
----------

Filmen ble en stor suksess både blant kritikerne og publikum da den ble lansert, og den har forblitt populær siden den gang. Kline vant en Oscar-pris for beste mannlige birolle for sitt arbeid. Hovedbesetningen i filmen gikk sammen igjen i 1997 for å lage *Olme beist*, der de spilte andre roller. Filmen ble ikke en like stor suksess som *En fisk ved navn Wanda*.

I 2000 stemte leserne av *Total Film* fram *En fisk ved navn Wanda* som den 37. beste filmkomedien igjennom tidene. I 2004 ble filmen omtalt som den 41. beste britiske filmen igjennom tidene i det samme bladet. I 2000 rangerte American Film Institute filmen som den 21. morsomste filmen noensinne laget.

Medvirkende
-----------

* John Cleese som Archie Leach
* Jamie Lee Curtis som Wanda Gershwitz
* Kevin Kline som Otto West
* Michael Palin som Ken Pile
* Tom Georgeson som George Thomason
* Maria Aitken som Wendy Leach
* Cynthia Cleese som Portia Leach
* Patricia Hayes som Mrs. Eileen Coady
* Geoffrey Palmer som Judge
* Roger Brierley som Davidson
* Llewellyn Rees som Sir John
* Stephen Fry som Hutchison
* Al Ashton som Warder

Eksterne lenker
---------------

* (en) *En fisk ved navn Wanda* på Internet Movie Database Rediger på Wikidata

* (no) *En fisk ved navn Wanda* hos Filmfront Rediger på Wikidata

* (sv) *En fisk ved navn Wanda* i Svensk Filmdatabas Rediger på Wikidata

* (da) *En fisk ved navn Wanda* i Danmark Nationale Filminstitut Rediger på Wikidata

* (en) *En fisk ved navn Wanda* på AllMovie Rediger på Wikidata

* (fr) *En fisk ved navn Wanda* på Allociné Rediger på Wikidata

* (nl) *En fisk ved navn Wanda* på MovieMeter Rediger på Wikidata

* (en) *En fisk ved navn Wanda* på Turner Classic Movies Rediger på Wikidata

* (en) *En fisk ved navn Wanda* på American Film Institute Rediger på Wikidata

* (en) *En fisk ved navn Wanda* på Rotten Tomatoes Rediger på Wikidata
* Om *En fisk ved navn Wanda* på VGnetts filmekstra

| * v
* d
* r
Monty Python |
| --- |
| Monty Python | 

|  |  |
| --- | --- |
| Medlemmer | 
* **Graham Chapman**
* **John Cleese**
* **Terry Gilliam**
* **Eric Idle**
* **Terry Jones**
* **Michael Palin**

 |
| Medvirkende | 
* Douglas Adams
* Carol Cleveland
* Connie Booth
* Neil Innes
* Eddie Izzard

 |

 |
| TV-serie | 
* *Monty Python’s Flying Circus*
* De 45 originale episodene
* *Monty Python's Fliegender Zirkus*

 |
| Filmer | 

|  |  |
| --- | --- |
| Spillefilmer | 
* *Monty Python og ridderne av det runde bord*
* *Profeten Brians liv og historie*
* *Meningen med livet*

 |
| Andre filmer | 
* *And Now for Something Completely Different*
* *Monty Python Live at the Hollywood Bowl*

 |

 |
| Sketsjer | 
* *The Ministry of Silly Walks*
* *Nudge Nudge*
* *Dead Parrot*
* *Upper Class Twit of the Year*

 |
| Relatert | 
* *Time Bandits*
* *En fisk ved navn Wanda*
* *Hotell i særklasse*
* *The Rutles*
* *All You Need Is Cash*
* *The Rutles 2: Can’t Buy Me Lunch*
* *Handmade Films*

 |


|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** BNF **·** BNF (data) **·** BNE
 |